ΓΡΑΠΤΗ ΕΡΩΤΗΣΗ E-0240/02

υποβολή: Charles Tannock (PPE-DE) προς την Επιτροπή

(6 Φεβρουαρίου 2002)

Θέμα: Κορεατικές επιδοτήσεις στον τομέα της ναυπηγίας και Π.Ο.Ε.

Όταν η Επιτροπή συνειδητοποίησε ότι η κυβέρνηση της Κορέας διατηρούσε το ευμεγέθες μερίδιό της στην παγκόσμια αγορά ναυπηγίας χάρη σε επιδοτήσεις που παραβίαζαν τους κανονισμούς του Παγκόσμιου Οργανισμού Εμπορίου (Π.Ο.Ε.), γιατί δεν κατήγγειλε το γεγονός αμέσως στον Π.Ο.Ε. αντί να περιμένει ολόκληρους μήνες πριν να προτείνει ότι ενόψει της συγκεκριμένης κατάστασης η ενδεδειγμένη απάντηση θα ήταν να επιτραπεί στους ναυπηγούς ορισμένων κρατών μελών ναιοθετήσουν ανάλογη συμπεριφορά· Δεν πιστεύει η Επιτροπή ότι η δέουσα απάντηση στην παραβίαση των κανονισμών του Π.Ο.Ε. θα ήταν να αντιδράσει σύμφωνα με τις διαδικασίες που έχει προσυπογράψει· Θα συμφωνήσει η Επιτροπή ότι οι προτάσεις που προωθεί τώρα στον τομέα αυτόν θα οδηγήσουν σε μη τήρηση τόσο τωνποχρεώσεων της Ευρωπαϊκής Ένωσης απέναντι στον Π.Ο.Ε. όσο και των προϋποθέσεών της όσον αφορά τον ανταγωνισμό στην εσωτερική αγορά·

Απάντηση του κ. Lamy εξ ονόματος της Επιτροπής

(13 Μαρτίου 2002)

Στην έκθεση πουπέβαλε στα πλαίσια του κανονισμού για τα εμπόδια στο εμπόριο (κανονισμός (Ε.Κ.) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής, για να διασφαλιστεί η άσκηση των δικαιωμάτων της κοινότητας στο πλαίσιο του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου(1)) σχετικά με την πρακτική που ακολουθεί η Κορέα στο ναυπηγικό τομέα, η Επιτροπή διαπίστωσε ότι τα κορεατικά ναυπηγεία αύξησαν το μερίδιό τους στην αγορά στα περισσότερα τμήματα της παγκόσμιας ναυπηγικής αγοράς από το 1997 ως το Νοέμβριο 2000 προκαλώντας σημαντική ζημία στα κοινοτικά ναυπηγεία σε ορισμένους τομείς. Η Επιτροπή διαπίστωσε, επίσης, ότι ορισμένα κορεατικά ναυπηγεία έλαβαν επιδοτήσεις,

κατά παράβαση των κανόνων του Παγκόσμιου Οργανισμού Εμπορίου (ΠΟΕ). Συνεπώς, η Επιτροπή έκρινε ότι ήταν αναγκαία μία διπλή απάντηση. Για το λόγο αυτό, το 2001 άρχισε την προετοιμασία καταγγελίας στον ΠΟΕ και πρότεινε την καθιέρωση προσωρινού αμυντικού μηχανισμού για το ναυπηγικό τομέα. Τα δύο αυτά στοιχεία είναι αλληλένδετα, δεδομένου ότι ο προσωρινός αμυντικός μηχανισμός δεν μπορεί να εφαρμοστεί, μέχρις ότου η Επιτροπή ασκήσει προσφυγή εναντίον της Κορέας στο πλαίσιο του ΠΟΕ.

Η Επιτροπή πιστεύει ότι η πρόταση για προσωρινό αμυντικό μηχανισμό είναι απόλυτα συμβατή με τη νομοθεσία του ΠΟΕ και με τη συμφωνία για τις επιδοτήσεις και τα αντισταθμιστικά μέτρα του ΠΟΕ (ΣΕΑΜ) καθώς και με τη συμφωνία αντιντάμπινγκ του ΠΟΕ (ASA). Οι επιδοτήσεις αποτελούν νόμιμα όργανα εθνικής πολιτικής σε ό,τι αφορά τον ΠΟΕ, εφόσον δεν απαγορεύονται (π.χ. όταν εξαρτώνται από εξαγωγική επίδοση ή από τον όρο ότι πρέπει να έχουν χρησιμοποιηθεί εγχώρια προϊόντα) κατά την έννοια του άρθρου 3 της ΣΕΑΜ και δε φαίνεται να προκαλούν αρνητικές συνέπειες κατά την έννοια του άρθρου 5 της SEAM. Συνεπώς, σύμφωνα με τους κανόνες του ΠΟΕ, η Κοινότητα έχει το δικαίωμα να επιτρέπει την παροχή ενισχύσεων στο ναυπηγικό τομέα, πράγμα το οποίο έπραξε για πολλά χρόνια έως τις 31 Δεκεμβρίου 2000. Ο προτεινόμενος προσωρινός αμυντικός μηχανισμός δεν επιβάλλει όρους που να καθιστούν απαγορευτικές τις ενισχύσεις, ούτε μπορεί να θεωρηθεί ότι έχει αρνητικές συνέπειες για τρίτες χώρες. Συνεπώς, οποιοιδήποτε ισχυρισμοί όσον αφορά το ασυμβίβαστο των ίδιων των ενισχύσεων με τον ΠΟΕ είναι ανεδαφικοί.

Επιπλέον, τα προτεινόμενα μέτρα δεν αποτελούν κυρώσεις κατά την έννοια της διαδικασίας επίλυσης διαφορών, αλλά επιτρεπόμενα μέτρα πολιτικής και συνεπώς η προσφυγή στην εν λόγω διαδικασία δε μπορεί σε καμία περίπτωση να θεωρηθεί ότι περιορίζει τα κανονικά δικαιώματα και τιςποχρεώσεις των μελών, που απορρέουν από τη συμφωνία του ΠΟΕ, συμπεριλαμβανομένου και του δικαιώματος παροχής ενισχύσεων συμβατών με τον ΠΟΕ.

Η Επιτροπή δέχεται βέβαια, ότι η κατάλληλη απάντηση σε παραβίαση των κανόνων του ΠΟΕ θα ήταν η εφαρμογή των κατάλληλων διαδικασιών του ΠΟΕ. Πράγματι, η Επιτροπή αυτό σκοπεύει να κάνει. Ωστόσο, οι διαδικασίες επίλυσης διαφορών του ΠΟΕ είναι μακροχρόνιες. Επιπλέον, η Ευρωπαϊκή Ένωση οφείλει να δείξει ότι είναι σε θέση να λάβει μέτρα για την αντιμετώπιση της κατάστασης, εάν επιθυμεί να επιτύχει συμφωνία με την Κορέα. Σ'αυτό το πλαίσιο, ο προτεινόμενος προσωρινός μηχανισμός θα μπορούσε να διατηρήσει την άσκηση πίεσης στα κορεατικά ναυπηγεία.

Στο στάδιο αυτό, η Επιτροπή μπορεί μόνο να επιβεβαιώσει, σύμφωνα με τη διπλή στρατηγική που έχει χαράξει, ότι η καταγγελία στον ΠΟΕ θαποβληθεί αμέσως, εάν το Συμβούλιο εγκρίνει τον προσωρινό αμυντικό μηχανισμό.

(1) ΕΕ L 349 της 31.12.1994.